Trump: Nem akarom elhalasztani az elnökválasztást | Magyar Hang
Kezdőlap Külföld Trump: Nem ak...
Trump: Nem akarom elhalasztani az elnökválasztást
2020. július 31., 08:39
„Választást akarok és eredményt, sokkal, de sokkal jobban mint önök” – jelentette ki az elnök és hangsúlyozta, hogy „nem akar három hónapig várni és aztán szembesülni azzal, hogy hiányoznak a szavazócédulák”. „A választás eredményeit már a választás éjszakáján ismernünk kell, nem napokkal, hónapokkal, sőt, akár évekkel később” – mondta.
Trump csütörtök reggel az egyik Twitter-bejegyzésében vetette fel a november elején esedékes elnökválasztás elhalasztását. Arra hivatkozott, hogy a koronavírus-járvány kezdete óta egyre gyakrabban szóba kerülő, levélben történő szavazás „a legpontatlanabb és legcsalárdabb választás” lenne az amerikai történelemben.
Az elnök a sajtóértekezleten megismételte azt a véleményét, hogy „a levélszavazás a legnagyobb csaláshoz fog vezetni. A buta emberek talán nincsenek is ezzel tisztában” – tette hozzá.